
JAVNI POZIV
za  savjetovanje sa zainteresiranom javnošću
u postupku donošenja Pravilnika o provedbi postupaka jednostavne nabave u Osnovnoj školi Vladimir Nazor Budinščina

Osnovna škola Vladimir Nazor Budinščina je kao pravna osoba s javnim ovlastima obvezna provoditi savjetovanje s javnošću pri donošenju općih akata odnosno drugih strateških ili planskih dokumenata kad se njima utječe na interese građana i pravnih osoba. 
OŠ Vladimir Nazor Budinščina obveznik je  primjene Zakona o javnoj nabavi („Narodne novine“ broj 120/16, 114/22, 48/26, dalje u tekstu: Zakon o javnoj nabavi), kojim su uređeni postupci sklapanja ugovora o javnoj nabavi i okvirnih sporazuma radi nabave robe, radova ili usluga te pravna zaštita u vezi s tim postupcima.
U Narodnim  novinama, br. 48/26 objavljen je Zakon o izmjenama i dopunama Zakona o javnoj nabavi koji je stupio na snagu 16. svibnja 2026. (u daljnjem tekstu. Izmjene ZJN ), osim pojedinih odredaba koje stupaju na snagu 1. rujna 2026. godine, a koje se odnose na pripremu i provedbu postupaka jednostavne nabave. Od 1. rujna 2026. povećavaju se pragovi za jednostavnu nabavu te iznose 50.000,00 eura za robu i usluge te 100.000,00 eura za radove. Ujedno se, radi jačanja transparentnosti i antikorupcijskih učinaka, uvodi obveza provođenja nabave iznad 15.000,00 eura putem modula jednostavne nabave te obveza javne objave poziva na dostavu ponuda za nabave iznad 25.000,00 eura za robu i usluge te iznad 45.000,00 eura za radove. U općem aktu o jednostavnoj nabavi naručitelji su dužni urediti pravila o sukobu interesa te način ostvarivanja pravne zaštite putem prigovora čelniku tijela kod javnopravnih tijela, odnosno odgovornoj osobi kod onih naručitelja koji nisu javnopravna tijela prema odredbama Zakona o općem upravnom postupku, kao i svoj interni akt objaviti u EOJN RH.
Člankom 84. prijelaznih i završnih odredbi Izmjena ZJN  propisano je da su  naručitelji obvezni u roku od tri mjeseca od dana stupanja na snagu ovoga Zakona, uskladiti opće akte kojima se uređuju pravila, uvjeti i postupci jednostavne nabave te planove nabave s odredbama ovoga Zakona.

Vezano uz navedene promjene u zakonskoj regulativi  provedbe jednostavne nabave roba, usluga i radova, izrađen je prijedlog novog Pravilnika u jednostavnoj nabavi. 
 Budući da je Pravilnik o jednostavnoj nabavi opći akt, sukladno članku 11. Zakona o pravu na pristup informacijama ("Narodne novine" broj 25/13., 85/15. i 69/22.) provodi se postupak savjetovanja sa zainteresiranom javnošću stavljanjem Nacrta Pravilnika o jednostavnoj nabavi na mrežne stranice Osnovne škole Vladimir Nazor Budinščina  s mogućnošću sudionika da u pisanom obliku ili elektroničkom poštom dostave svoje komentare, primjedbe i prijedloge prema priloženom obrascu.
 Savjetovanje s javnošću u pravilu se provodi u trajanju od 30 dana. Ovo savjetovanje traje kraće iz razloga što se čekalo donošenje nacrta Pravilnika o provedbi postupaka jednostavne nabave od osnivača, Krapinsko-zagorske županije, koji je poslužio kao okosnica za donošenje Pravilnika o provedbi postupaka jednostavne nabave u Osnovnoj školi Vladimir Nazor Budinščina. 
Pozivamo predstavnike zainteresirane javnosti da najkasnije do zaključno 30. kolovoza 2026. godine  dostave svoje komentare na Nacrt Pravilnika o provedbi postupaka jednostavne nabave putem priloženog Obrasca na e-mail: ured@os-vnazor-budinscina.skole.hr ili putem redovne pošte na adresu Osnovna škola Vladimir Nazor Budinščina, Budinščina 18c, 49284 Budinščina.

Svi u roku pristigli prijedlozi razmotrit će se, a oni prihvaćeni bit će uvršteni u konačni Nacrt prijedloga Pravilnika o provedbi postupaka jednostavne nabave koji će se nakon toga uputiti Školskom odboru  na donošenje. 

